യുഐഡിഎഐ വെബ്സൈറ്റ് പ്രശ്നം പരിഹരിച്ചു പാന്, ഇപിഎഫ്ഒ എന്നിവയുമായി ആധാര് കാര്ഡ് ബന്ധിപ്പിക്കുന്നതിന് നിലവില് തടസ്സങ്ങളൊന്നും ഇല്ലെന്ന് യുഐഡിഎഐ. ഇതുമായി ബന്ധപ്പെട്ട എല്ലാ സേവനങ്ങളും നിലവില് പ്രവര്ത്തിക്കുന്നുണ്ടെന്നും തടസ്സങ്ങളൊന്നുമില്ലെന്നും യുഐഡിഎഐ വ്യക്തമാക്കി. പാന്, ഇപിഎഫ്ഒ എന്നിവയുമായി ആധാര് ബന്ധിപ്പിക്കുന്നതിന്റെ സമയപരിധി അവസാനിക്കാനിരിക്കെ പലര്ക്കും സൈറ്റില് പ്രശ്നങ്ങള് നേരിട്ടിരുന്നു. ഇതിന്റെ പശ്ചാത്തലത്തില് നിരവധി കോണില് നിന്ന് പരാതികള് ഉയര്ന്നിരുന്നു. എന്നാല് സുരക്ഷയുമായി ബന്ധപ്പെട്ട പ്രധാനമായ നവീകരണം കഴിഞ്ഞ ആഴ്ച സൈറ്റില് നടത്തിയിരുന്നു. ഇതിന്റെ ഭാഗമായാണ് സേവനങ്ങള് തടസ്സപ്പെട്ടത് എന്നാണ് യുഐഡിഎഐ വ്യക്തമാക്കിയത്. നവീകരണത്തിന് ശേഷം പ്രശ്നം പരിഹരിച്ചുവെന്ന് യുഐഡിഎഐ പുറത്തിറക്കിയ വാര്ത്താ കുറിപ്പില് വ്യക്തമാക്കി Story Highlight: uidai website issue fixed